C 347/214
EL
Επίσημη Εφημερίδα της Ευρωπαϊκής Ένωσης
9.9.2022
Πέμπτη 10 Μαρτίου 2022
Επιτροπής για τη θέσπιση ενός κοινού, τυποποιημένου συστήματος σε επίπεδο Ένωσης σχετικά με την ελάφρυνση της παρακράτησης φόρου στην πηγή, συνοδευόμενου από μηχανισμό ανταλλαγής πληροφοριών και συνεργασίας μεταξύ των φορολογικών αρχών· καλεί την Επιτροπή εν προκειμένω, και σε απόκριση στις πρόσφατες αποκαλύψεις των αρχείων cum-ex και της παγκόσμιας φορολογικής συμφωνίας ΟΟΣΑ/G20, να αξιολογήσει τα πιθανά οφέλη ενός ελάχιστου πραγματικού συντελεστή παρακράτησης φόρου στην πηγή· καλεί την Επιτροπή, εν προκειμένω, να ξεκινήσει εκ νέου τη συζήτηση σχετικά με την αναθεώρηση της οδηγίας 2003/49/ΕΚ του Συμβουλίου (9) (οδηγία για τους τόκους και τα δικαιώματα) που παραμένει στάσιμη· 3.
χαιρετίζει την πρόταση της Επιτροπής για τον εκσυγχρονισμό, την απλούστευση και την εναρμόνιση των απαιτήσεων για τον ΦΠΑ, με τη χρήση της υποβολής εκθέσεων σε πραγματικό χρόνο και της ηλεκτρονικής τιμολόγησης βάσει συναλλαγών· σημειώνει ότι αυτές οι εκθέσεις πρέπει να είναι φιλικές προς τους φορολογούμενους, επιτρέποντας παράλληλα στις φορολογικές διοικήσεις να έχουν μια γενική εικόνα των διαφόρων συναλλαγών σε πραγματικό χρόνο και διευκολύνοντας με αυτόν τον τρόπο την πρόληψη και τον εντοπισμό περιπτώσεων απάτης και επισφαλών οικονομικών φορέων· θεωρεί ότι οι απαιτήσεις υποβολής εκθέσεων και τα φορολογικά έντυπα πρέπει να συγκλίνουν μεταξύ των κρατών μελών· πιστεύει ότι η χρήση του εργαλείου εξόρυξης δεδομένων Ανάλυση Δικτύων Συναλλαγών (TNA) συνιστά μια από τις διαθέσιμες επιλογές για τη μείωση της φορολογικής απάτης και ενθαρρύνει την περαιτέρω ανάπτυξή του και την ανταλλαγή βέλτιστων πρακτικών μεταξύ των κρατών μελών· 4.
υπενθυμίζει ότι οποιαδήποτε φορολογικά μέτρα, προσωρινά ή μη, θα πρέπει να αποτρέπουν τη στρέβλωση των επενδυτικών αποφάσεων και να λειτουργούν ως εργαλείο υπέρ της υλοποίησης των στόχων της Ένωσης, όπως περιγράφονται στο άρθρο 3 παράγραφος 3 της Συνθήκης για την Ευρωπαϊκή Ένωση, συμπεριλαμβανομένης της ανταγωνιστικότητας των ευρωπαϊκών επιχειρήσεων· τονίζει ότι οι απαιτήσεις υποβολής εκθέσεων δεν θα πρέπει να οδηγούν σε δυσανάλογη αύξηση του διοικητικού κόστους για τους οικονομικούς παράγοντες, ιδίως για τις ΜΜΕ· σημειώνει ότι, για την αποτελεσματική αντιμετώπιση της απώλειας φορολογικών εσόδων, ενδέχεται να απαιτούνται καλύτερη ποιότητα και πιθανόν μεγαλύτερες ποσότητες δεδομένων· εμμένει στην αρχή, σύμφωνα με την οποία όλα τα δεδομένα που συγκεντρώνουν οι φορολογικές αρχές από τους φορολογούμενους, σύμφωνα με τα δικαιώματα των φορολογούμενων, πρέπει να παρέχονται στα κράτη μέλη μόνο μία φορά και να προστατεύονται υπό συνθήκες απόλυτης ασφάλειας και τήρησης της νομοθεσίας περί προστασίας των δεδομένων· σημειώνει τις δυνατότητες των δεδομένων και των ψηφιακών εργαλείων για μείωση της γραφειοκρατίας και για απλούστευση των διαφόρων υποχρεώσεων των φορολογουμένων, ιδίως στον τομέα των δηλώσεων ΦΠΑ και των ανακεφαλαιωτικών πινάκων και σημειώνει ότι θα πρέπει να χρησιμοποιούνται τεχνητή νοημοσύνη (ΤΝ) και διάφορα λογισμικά για τη μεγιστοποίηση της αποτελεσματικότητας της χρήσης των δεδομένων· επισημαίνει ότι πρέπει να συνεχιστούν οι προσπάθειες αύξησης της διοικητικής συνεργασίας μεταξύ των κρατών μελών με στόχο τη μείωση της φορολογικής απάτης και της φοροδιαφυγής· θεωρεί ότι είναι αναγκαίο όχι μόνο να αυξηθεί η ποσότητα των ανταλλασσόμενων δεδομένων, αλλά να βελτιωθεί επίσης η ποιότητά τους, με στόχο ένα αποτελεσματικότερο σύστημα· 5.
υπογραμμίζει ότι η πολυμορφία των φορολογικών κανονισμών των κρατών μελών συνιστά επαχθή πρόκληση, ιδίως για τις ΜΜΕ και τις νεοφυείς επιχειρήσεις που δραστηριοποιούνται ή προτίθενται να ξεκινήσουν συναλλαγές στην ενιαία αγορά, δεδομένου ότι πρέπει να ανταποκριθούν σε έως και 27 διαφορετικά φορολογικά συστήματα· πιστεύει ότι θα πρέπει να δοθεί δέουσα προσοχή στο υψηλότερο κόστος συμμόρφωσης που θα επωμιστούν οι ΜΜΕ· τονίζει ότι δεν θα πρέπει να επιβληθούν περαιτέρω κυρώσεις στις ΜΜΕ μέσω της οικονομικής επιβάρυνσης που συνδέεται με τη λειτουργία τους στο πλαίσιο των διαφορετικών εθνικών συστημάτων και ότι θα πρέπει να έχουν εύκολη πρόσβαση στα οφέλη της ενιαίας αγοράς· 6. επισημαίνει ότι μια βιώσιμη στρατηγική ανάκαμψης θα πρέπει να λαμβάνει υπόψη τη βιωσιμότητα των υφιστάμενων χαμηλών επιτοκίων και την αύξηση του πληθωρισμού σε ολόκληρη την Ένωση· θεωρεί ότι η φορολογική επιβάρυνση δεν θα πρέπει να μετατοπιστεί από τα κεφαλαιακά κέρδη στην εργασία, όπως συμβαίνει σήμερα· θεωρεί, στο πλαίσιο αυτό, ότι θα πρέπει να δοθεί μεγαλύτερη προσοχή στον μεγάλο αριθμό μετακινούμενων εργαζομένων· 7. επαναλαμβάνει τη σημασία των κεφαλαίων του NextGenerationEU για την οικονομική ανάκαμψη της Ένωσης και επισημαίνει τη δυνατότητα χρήσης του μηχανισμού ανάκαμψης και ανθεκτικότητας για την επιδίωξη δημοσιονομικών μεταρρυθμίσεων και επενδύσεων που θα οδηγήσουν σε ένα δικαιότερο, περισσότερο βιώσιμο και ψηφιοποιημένο δημοσιονομικό σύστημα· υπενθυμίζει ότι το πρόγραμμα Fiscalis για την περίοδο 2021-2027, με προϋπολογισμό 269 εκατομμύρια EUR, αποσκοπεί στην καταπολέμηση της φορολογικής απάτης και υποστηρίζει την είσπραξη φόρων για τους προϋπολογισμούς της Ένωσης και των κρατών μελών, βοηθώντας τις εθνικές φορολογικές αρχές να συνεργαστούν καλύτερα για την καταπολέμηση της φοροδιαφυγής, της φοροαποφυγής και του επιθετικού φορολογικού σχεδιασμού· 8. σημειώνει ότι η εκτιμώμενη απώλεια εσόδων από τη διεθνή φοροδιαφυγή φυσικών προσώπων ανήλθε σε 46 δισεκατομμύρια EUR το 2016· παρατηρεί τις τρέχουσες στρεβλώσεις της ενιαίας αγοράς λόγω επιζήμιων φορολογικών πρακτικών που συνιστούν επιζήμιο φορολογικό ανταγωνισμό· επισημαίνει ότι, εκτός από το σχέδιο δράσης, η Επιτροπή δημοσίευσε ανακοίνωση σχετικά με τη χρηστή φορολογική διακυβέρνηση στην ΕΕ και πέρα από αυτήν, η οποία εστίασε στην αναγκαία μεταρρύθμιση του κώδικα δεοντολογίας της ΕΕ για την φορολογία των επιχειρήσεων και των κριτηρίων που περιλαμβάνονται στον κατάλογο των μη
(9)
Οδηγία 2003/49/ΕΚ του Συμβουλίου, της 3ης Ιουνίου 2003, για την καθιέρωση κοινού συστήματος φορολόγησης των τόκων και των δικαιωμάτων που καταβάλλονται μεταξύ συνδεδεμένων εταιρειών διαφορετικών κρατών μελών (ΕΕ L 157 της 26.6.2003, σ.
49).